钦定古今图书集成/明伦汇编/氏族典/第042卷 > 《廖用贤尚友录》 > 祁午
## 钦定古今图书集成/明伦汇编/氏族典/第042卷 > 《廖用贤尚友录》 > 祁午

按《春秋臣传》：“祁奚辞于军尉，公问代孰可？对曰：‘臣之
子午可。人有言曰：‘择臣莫若君，择子莫若父’。午之少
也，婉以从令，游有乡，处有所，好学而不戏。其壮也，彊
志而用命，守业而不淫。其冠也，和安而好敬，柔惠小
物而镇定大事，有直质而无流心，非义不变，非上不
举。若临大事，其可以贤于臣也。臣请荐所能择，而君
比义焉’。”公从之。没平公军，无秕政。